Kochi suguvõsa
Mitte segi ajada Ed Kochi ega Kochi dünastiaga. Vaata ka: Koch Industries. Kochi suguvõsa on Ameerika Ühendriikide ärisuguvõsa, mis on tuntud enda poliitilise tegevuse pärast. Kochid tegutsevad aktiivselt kliimasoojenemise vastase poliitika vastu ning toetavad läbi annetuste libertaarset poliitikat, kriminaalõigusreformi ja Vabariikliku Partei tegevust. Kochi perekonnale kuulub Ameerika Ühendriikide suurim eraettevõte Koch Industries (2019 aasta kasum 115 miljardit $). Pereärile pani aluse Fred C. Koch, kes lõi raske nafta bensiiniks rafineerimisel uue krakkimismeetodi. Kaheksa- ja üheksakümnedatel oli Fred Kochi nelja poja vahel palju kohtuvaidlusi. Aastaks 2019 oli neljast vennast ettevõtte Koch Industries juures veel vaid kaks, Charles Koch ja David Koch. Nad ehitasid libertaarsetest ja konservatiivsetest doonoritest võrgustiku, mille abil suunasid enda kasumit tele- ja multimeediareklaamidesse. David Koch suri augustis 2019.